ROJNA คาดกำไร 2H58 อ่อนกว่า 1H58พร้อมชี้กำไรปี 59 ลดลงมาก-หนี้เงินกู้สูง
ROJNA คาดการณ์กำไรครึ่งหลังปี 58 อ่อนกว่าครึ่งแรกปี 58 มากเป็นสัดส่วนเพียง 33%:67% ตามลำดับ เพราะเหลือนิคมที่จะโอนน้อย อีกทั้งฐาน เปรียบเทียบครึ่งหลังปี 57 ก็เป็นแรงกดดัน เพราะมีกำไรสูง จากการโอนนิคมฯให้ลูกค้า Honda เป็นจำนวนมาก ปรับเพิ่มคำแนะนำ ถือ หลังปรับประมาณการกำไรปี 58 ขึ้น สะท้อน ไตรมาส 2/58 ที่ออกมาดีกว่าคาด ราคาพื้นฐานใหม่เพิ่มเป็น 6.50 บาท มีส่วนเพิ่มได้อีก 6% อีกทั้งปันผลระหว่างกาลก็อยู่ในเกณฑ์ดีผลตอบแทนเป็น 3.3% ความเสี่ยงคือกำไรปี 59 ลดลงมากและหนี้เงินกู้สูง
20 ส.ค. 2558

บล.ดีบีเอสฯ ระบุในบทวิเคราะห์วันนี้ (20 ส.ค.) ว่า บริษัท สวนอุตสาหกรรมโรจนะ จำกัด (มหาชน) หรือ ROJNA กำไรสุทธิไตรมาส 2/58 ออกมาดีกว่าคาดมากเป็น 382 ล้านาท เพิ่ม 639% เทียบช่วงเดียวกันของปีก่อน เนื่องจากรายได้และอัตรากำไรขั้นต้นจากนิคมอยู่ในเกณฑ์สูง ส่วนธุรกิจไฟฟ้า-บริการฟื้นตัวสดใส และฐานเปรียบเทียบ เทียบช่วงเดียวกันของปีก่อนอยู่ในเกณฑ์ที่ต่ำ
แต่หากเทียบกับไตรมาสก่อนหน้า กำไรไตรมาส 2/58 ลดลง 15% เนื่องจากไตรมาสนี้ไม่มีกำไรจากการขายที่ดินเปล่าต่างจากไตรมาส 1/58 ที่มีรายการนี้ อีกทั้งรายได้ค่าเช่าจากบริษัทย่อย TICON ก็ได้ลดลงด้วย จากภาวะธุรกิจของ TICON ที่อ่อนลง
ส่วนคาดการณ์กำไรครึ่งหลังปี 58 อ่อนกว่าครึ่งแรกปี 58 มากเป็นสัดส่วนเพียง 33%:67% ตามลำดับ เพราะเหลือนิคมที่จะโอนน้อย อีกทั้งฐาน เปรียบเทียบครึ่งหลังปี 57 ก็เป็นแรงกดดัน เพราะมีกำไรสูง จากการโอนนิคมฯให้ลูกค้า Honda เป็นจำนวนมาก
ปรับเพิ่มคำแนะนำ ถือ หลังปรับประมาณการกำไรปี 58 ขึ้น สะท้อน ไตรมาส 2/58 ที่ออกมาดีกว่าคาด ราคาพื้นฐานใหม่เพิ่มเป็น 6.50 บาท มีส่วนเพิ่มได้อีก 6% อีกทั้งปันผลระหว่างกาลก็อยู่ในเกณฑ์ดีผลตอบแทนเป็น 3.3% ความเสี่ยงคือกำไรปี 59 ลดลงมากและหนี้เงินกู้สูง